નવી દિલ્હી, 13 જુલાઇ: જુની સરકારના રાજ્યપાલોને બદલવાના મિશનમાં લાગેલી મોદી સરકારે ઘણા રાજ્યો માટે નવા રાજ્યપાલોના નામ નક્કી કરી લીધા છે. સૂત્રો અનુસાર, આ સૂચિમાં ભાજપના સીનિયર નેતાઓ રામ નાઇક, બલરામજી દાસ ટંડન અને કેસરીનાથ ત્રિપાઠીનું નામ છે. ત્યારબાદ ભાજપ નેતાઓ શાંતા કુમાર, લાલજી ટંડન, ઓ રાજગોપાલ અને કૈલાશ જોશીનું નામ પણ સાંભળવામાં આવી રહ્યું છે. કહેવામાં આવી રહ્યું છે કે મંજૂરી માટે સૂચિ વડાપ્રધાનને મોકલી દેવામાં આવી છે.